|  |  |
| --- | --- |
|  | - La mallongigo FR en Hauterive FR staras por la svisa Kantono Friburgo. Por aliaj signifoj de la nomo vidu sub **Hauterive**. |


---


**Hauterive** estas komunumo en la distrikto Sarino en Kantono Friburgo, Svislando. Ĝi havis 2178 loĝantojn je la 31-a de decembro 2010.

Geografio
---------

Hauterive situas en la Friburga Mezlando, proksimume 8 kilometrojn sudokcidente de la kantonĉefurbo Friburgo inter la riveroj Glano en nordo kaj Sarino en sudo. Nordoriente de la komunumo situas la kunfluejoj de Glano kaj Sarino. La komunumo konsistas el la vilaĝoj Ecuvillens kaj Posieux, kiuj antaŭe estis la centroj de apartaj komunumoj, kaj la vilaĝetoj Hauterive (kiu principe konsistas el la Monaĥejo Hauterive kaj la ĉirkaŭaj konstruaĵoj, Grangeneuve, Le Moulin kaj Le Faubourg kaj diversaj izolitaj bienoj.

La teritorio de la komunumo etendiĝas sur areo de 11,94 km², de kiuj 30,2% estas kovritaj de arbaro, 52,4 % servas por agrikulturo kaj 15,6% por setlado.

Najbaraj komunumoj
------------------

La komunumo Hauterive limas en nordo al Matran, en nordnordoriento al Villars ĉe Glano, en nordoriento al Marly, en sudoriento al Arconciel, en sudo al Corpataux-Magnedens, en sudokcidento al Farvagny, en okcidento al Cottens, kaj en nordokcidento al Neyruz.

Trafiko
-------

Tra Hauterive pasas la kantona ĉefvojo n-ro 12 de Friburgo al Laŭzano kaj la svisa aŭtovojo A12, kies alveturejo Hauterive situas 2 kilometrojn sude de la komunumo. Per du buslinioj Hauterive estas konektita al la publika transportreto.

Historio
--------

La hodiaŭa komunumo Hauterive fondiĝis kun efiko de la 1-a de januaro 2001 per la kuniĝo de la du ĝis tiam aŭtonomaj komunumoj Ecuvillens kaj Posieux. La komunumo deduktas sian nomon de la Monaĥejo Hauterive, kiu estis konsekrita la 25-an de februaro 1138 sub la nomo *Abbatia sancte Marie de Altaripa*.
La unua dokumenta mencio de Ecuvillens datiĝas el la jaro 1137 kiel *Escuvilens*.
Posieux menciiĝis la unuan fojon en 1155 kiel *Posuos*. Ek de 1442 Ecuvillens kaj Posieux apartenis sub la Novurba Flago al la Malnova Kamparo de Friburgo. Ek de la Helveta Revolucio de 1798 ĝis 1848 ili apartenis al la distrikto Friburgo, tiam ili sub la nova kantona konstitucio estis integrita al la distrikto Sarino. En la jaro 1852 en Posieux kolektiĝis 15000 ribeloj, kiu kontraŭstaris la novan radikalan registaron de Friburgo.

Vidu ankaŭ
----------

* Aliaj lokoj kun la nomo Hauterive

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Marianne Rolle*: *Hauterive FR* en *Historia Leksikono de Svislando* (2006-01-21)
4. ↑  Fonto: *Ernst Tremp*: *Monaĥejo Hauterive* en *Historia Leksikono de Svislando* (2007-11-29)
5. ↑  Fonto: *Marianne Rolle*: *Ecuville* en *Historia Leksikono de Svislando* (2004-07-26)
6. ↑  Fonto: *Marianne Rolle*: *Posieux* en *Historia Leksikono de Svislando* (2010-09-29)

Eksteraj ligiloj
----------------

* Kategorio Hauterive FR en la Vikimedia Komunejo (Multrimedaj datumoj)

* Oficiala retejo de la komunumo Hauterive

* **Vidu ankaŭ en la Vikimedia Komunejo la kategorion Hauterive** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Sarino |
| --- |
| Arconciel • Autafond • Autigny • Avry • Belfaux • Chénens • Chésopelloz • Corminboeuf • Corpataux-Magnedens • Corserey • Cottens • Ependes • Farvagny • Ferpicloz • **Friburgo** • Givisiez • Granges-Paccot • Grolley • Hauterive • La Brillaz • La Sonnaz • Le Glèbe • Le Mouret • Marly • Matran • Neyruz • Noréaz • Pierrafortscha • Ponthaux • Prez-vers-Noréaz • Rossens • Senèdes • Treyvaux • Villars ĉe Glano • Villarsel ĉe Marly • Vuisternens-en-Ogoz |  |

 |